இந்து மத கோட்பாடுகளை ஏற்று இந்துவாக மாறமுடியாத நிலை இருந்தது. ஆனால் ஆரிய சமாஜமோ இந்து மதத்தின் கதவுகளை எல்லோருக்கும் திறந்து வைத்துள்ளது. 10.3.5.7. ஆரியசமாஜத்தின் தொண்டுகள் நடைபெறும் இடங்கள் இந்தியாவில் நிறுவப்பட்டாலும் இதன் கிளைகள் அயல்நாடுகளிலும் பரவியுள்ளன. இந்தியர்கள் குடியேறி வாழ்கின்ற இலண்டன் மற்றும் நியூயார்க் போன்ற பெருநகரங்களில் இதன் கிளைகள் தொடங்கப்பட்டுள்ளன. வடஇந்தியாவில் மாவட்டம் தோறும் இதன் கிளைகள் அமைந்துள்ளன. பெரு நகரங்கள் மட்டுமல்லாது சிறு கிராமங்களிலும் இதன் கிளைகள் விரிந்து கிடைக்கின்றன.